જેને લઈ ખેડૂતે વાંધા અરજી રજૂ કરી છે. બીજી તરફ આ પ્રોજેકટમાં લોકો ફળદ્રુપ જમીન ગુમાવી રહ્યા છે. સુરત જીલ્લામાં પણ 21થી વધુ ગામો આ સૂચિત બુલેટ ટ્રેન પ્રોજેકટથી અસરગ્રસ્ત બને તેમ છે. જેમાં સૌથી વધુ જમીન પલસાણા તાલુકાનાં અંત્રોલી ગામમાં જમીન સંપાદન થનાર છે. અહી જ બુલેટ ટ્રેનનું સુરતનું સ્ટેશન અને મેંટેનન્સ યાર્ડ બનનાર છે. હાલમાં ખેડૂતો માટે અંત્રોલી લડતનું એપીસેન્ટર બન્યું છે. રાજ્યસભાના કોંગ્રેસના સાંસદ અમીબેન યાજ્ઞિક અને હાઇકોર્ટના વકીલની ખેડૂતો સાથેની જન ચેતના યાત્રા હેઠળ મુલાકાત બાદ ખેડૂતો ઉગ્ર બન્યા છે. બીજી તરફ વહીવટી તંત્રએ પોલીસ બંદોબસ્ત સાથે જમીન સંપાદન માટે સર્વેની કામગીરી શરૂ કરવાની તજવીજ હાથ ધરી છે. અંત્રોલી ગામે ખેડૂતોની બેઠક બાદ ખેડૂતોએ સર્વે અંગેની નોટિસ નહીં સ્વીકારતા આવનારા દિવસોમાં પોલીસ બંદોબસ્ત સાથે કામગીરી શરૂ કરવાની શક્યતા છે.